UN zahtijeva trenutačni pristup mjestu navodnog korištenja kemijskog oružja 
U medjuvremenu je Francuska pozvala na odgovor silom ako su navodi o kemijskom oružju tačni
Francuska je saopćila da medjunarodna zajednica mora odgovoriti silom, ako su tačni navodi sirijske opozicije da je sirijska vojska koristila kemijsko oružje u napadu na jedno predgradje Damaska. Medjutim, ministar vanjskih poslova Francuske Laurent Fabius je danas isključio korištenje kopnenih trupa u Siriji. Turski ministar Ahmet Davutoglu je takodjer pozvao na medjunarodnu akciju, rekavši da je u Siriji predjena tzv. crvena linija. U medjuvremenu su sirijski opozicioni aktivisti saopćili da su snage sirijske vlade izvele nove bombaške napade na istom mjestu za koje tvrde da je bilo metom napada kemijskim oružjem , pri čemu je živote izgubio veći broj civila. Sirijska vlada je negirala navode o korištenju kemijskog oružja i kaže da opozicija nastoji tim tvrdnjama omesti istražiteljski tim UN-a , koji je u Siriji da istraži navode Assadove vlade da su pobunjenici početkom godine koristili kemijsko oružje. U medjuvremenu je medjunarodna zajednica pozvala Siriju da obezbijedi trenutačan pristup mjestu gdje se dogodio navodni napad kemijskim oružjem. Ekspertni tim UN-a je , kako je poznato, već u Siriji da bi istražio ranije navode o korištenju kemijskog oružja. Jučer je Vijeće Sigurnosti UN-a održalo hitan sastanak nakon šokantnih izvještaja prema kojima je vojska sirijske vlade koristila otrovni gas u napadu na opoziciju u blizini glavnog grada Damaska. Zamjenik generalnog tajnika UN-a -Jan Eliasson je rekao novinarima nakon sastanka da Vijeće Sigurnosti zahtijeva trenutačan prekid neprijateljstava. On je dodao da se sukob, koji ima utjecaja na cijeli region, mora ograničiti, i nastavio riječima: Eliasson je takodjer rekao da su Ujedinjeni narodi u kontaktu sa vladom Sirije kako bi zahtijevali bezbjedan pristup UN-ovog tima predgradjima Damaska , gdje se , prema navodima, dogodio napad kemijskim oružjem. Predsjednica Vijeća Sigurnosti Maria Cristina Perceval iz Argentine, je izjavila da su se članice Vijeća složile da se mora razjasniti šta se zaista dogodilo u navedenom incidentu.Perceval je potom kazala: Obje strane u sirijskom sukobu tvrde da su bile napadnute kemijskim oružjem, uključujući zabranjeni nervni agens Sarin. Vlada predsjednika Bashara al-Assada je kategorički negirala da je koristila oružje za masovno uništenje protiv vlastitog naroda. Glasnogovornik administracije predsjednika Obame Josh Earnest je rekao da vlada u Damasku sada ima priliku da to i dokaže: Glasnogovornik Bijele Kuće je dodao da će Sjedinjene države suradjivati s UN-om i saveznicima kako bi se utvrdilo da li je vlada Bashara al Assada prekršila medjunarodnu zabranu na korištenje kemijskog oružja. On je zaključio da Ujedinjeni Narodi ovom pitanju moraju dati prioritet.